Siri ini berasaskan kisah benar.
Sebahagian watak dan aspek cerita diubah suai demi penceritaan.
Nama suspek ialah Robert Napper.
Dia ditahan sejak 1995 di Hospital Broadmoor Secure.
Didapati bersalah bunuh dua orang dan beberapa kes rogol,
tapi disyaki lakukan banyak lagi.
Napper bunuh Rachel, André.
Pasukan ini akan buktikannya.
Saya patut percaya begitu saja?
KONSULAT BRITISH, BARCELONA
Buat apa?
Padanan DNA berkemungkinan besar…
Jika itu bukti, tentu kamu dah dakwa dia,
tapi kamu belum dakwa, bukan?
Sampel belum capai tahap yang boleh diterima.
Kalau tak capai?
Kami memang perlu bergantung pada bukti lain.
Tapi kini ada suspek utama, pencarian jadi lebih fokus.
Jadi, dia belum mengaku?
Kami belum temu bual dia.
Tapi berdasarkan jenayahnya yang lain,
dia hanya akan mengaku apabila tiada pilihan lain.
- Pasukan Stagg nak dapatkan pengakuan. - Saya tahu apa mereka buat.
Kami fokus pada bukti sahih supaya tiada keraguan
Robert Napper bersalah.
Beginilah.
Saya faham awak mahukan kepastian.
Saya mahu kebenaran.
Tentang hari itu dan hari-hari berikutnya, tanpa sesiapa dipertanggungjawabkan.
Kalau itu ada,
saya akan dengar.
Okey.
Kes yang belum selesai sejak 14 tahun lalu.
Ini siasatan selama sedekad setengah
yang dikecilkan skop, dikaji semula, dan kini fokus pada bukti baru.
Tapi setakat ini, tiada dakwaan baru.
Apa ayah awak buat malam ini?
Saya tak peduli.
André? Awak ada di sana?
Ini Francisco.
Dah berbulan kita tak jumpa. Awak di mana?
Kami risau tentang keadaan awak.
Bagaimana nak letak Robert Napper di Wimbledon Common
pada pagi 15 Julai 1992?
Kita buktikan dia tiada di tempat yang dia katakan.
Bagus. Di mana?
Di tempat kerja, Serco, Greenwich. Dia kata dia kerja seharian.
Ada bekas rakan sekerja?
Mandur. Dia ditemu bual ketika itu.
Dia ada jadual kerja tahunan, yang tunjuk waktu kerja pekerja.
Tapi tak jumpa 1992.
Awak rasa berbaloi berbual dengan dia lagi?
- Tidak. - Ya, samalah.
Tapi kita perlu siasat semuanya.
Kita perlu teliti semuanya dan semua orang semula.
- Awak ada kesan tapak kasut? - Ya, nah.
Tone, ada cetakan kasut.
Ini saja bukti fizikal yang ada
dari lokasi jenayah asal, betul?
Benno dah periksa log untuk cuba padankan dengan kasut Napper, tapi…
tiada kasut ditemui di bilik Napper pada hari dia ditangkap.
- Tiada langsung. - Jadi…
Jadi, kami tertanya-tanya
apa yang dia pakai semasa dia ditahan?
Dia tak keluar langsung, bukan?
Ya.
Jadi, mungkinkah ia masih bersamanya?
Ia di stor Broadmoor sepanjang 10 tahun.
Kita patut periksa.
Baik berjaga-jaga lebih.
Rahsiakan sebelum kita dapat waran.
- Ya. - Apa?
Pernah minta waran geledah penjara?
Alex?
- Kamu okey? - Ya.
Macam mana minggu kamu?
Baik.
Ya. Bagaimana dengan kerja?
Baik.
Ayah pula?
Ya.
Nak makan sekarang atau nanti?
Saya makan dengan Anna.
Saya cuma nak ambil barang.
Baiklah.
Kenapa tak beritahu ayah?
- Saya ingat saya dah cakap. - Bila, Alex? Kamu tak pernah ada.
Sekarang ada kalau nak cakap.
Tak ada apa nak cakap.
Ayah tak pasti kamu nak tahu kalau polis ada berhubung.
Mereka tak berhubung.
Tiada perkembangan dengan suspek baru.
Saya patut mandi.
Saya kerja di sana lebih 10 tahun lalu.
Awak tak pasti
sama ada Napper bekerja atau tidak pada hari itu?
Ingatan saya kuat tapi…
Ada sesiapa yang ingat?
Seperti saya kata, Napper tak lama di sana.
Dia hanya bercakap dengan dirinya.
Pekerja perempuan jauhi dia.
Saya dah beritahu ini semua.
Ya.
Awak simpan jadual kerja tahunan?
Di garaj, ya. Saya tak tahu kenapa saya simpan.
Ada waktu bekerja semua kakitangan.
Saya dah beri yang tahun '91 dan '93. Yang lain saya buang.
Masih tak ada yang 1992?
Tidak.
Boleh kami cari lagi sekali?
Kamu tak nak masuk.
Betul kata awak. Saya tak nak.
- Ia besar. - Okey.
- Untuk dinding. - Ya.
Aduhai.
Di sini.
JADUAL KERJA SYIF 1992
- Hadiah Krismas. - Ya.
Okey, ini dia.
Robert Napper.
Rabu 15 Julai. Dia tak bekerja sepanjang hari.
Pasti?
George teliti. Dia berkeras.
Maknanya Robert Napper tak bekerja sepanjang hari.
Kita dah boleh buktikan di mana dia tak berada.
Mari tanya di mana dia berada.
HOSPITAL BROADMOOR SECURE, ENGLAND
Terima kasih.
Awak peguam dia?
Betul.
Jika pasukan perubatan klien saya kesan tekanan semasa temu bual,
saya akan hentikannya.
Mental Bob tak begitu stabil.
Bob juga banduan yang disabitkan bersalah.
Serta suspek pembunuhan.
Sebenarnya, dia bukan banduan.
Dia pesakit.
Awak di hospital, bukan penjara.
Bob. Ini tempat duduk awak.
- Mari duduk. - Helo, Robert.
Duduk. Bagus.
Bagus.
Okey.
Kami nak bercakap dengan awak tentang Rachel Nickell.
Awak tahu nama itu, bukan?
Awak pernah ditanya tentang Rachel?
Rachel diserang secara seksual dan dibunuh pada 1992.
Hasil daripada kemajuan sains,
kami dah kenal pasti DNA lelaki tak diketahui,
yang ditemui pada mayat Rachel.
Ia milik awak, Robert.
Awak faham apa itu DNA?
Ia unik, macam cap jari awak.
Ya.
Maksudnya, kami tahu awak sentuh Rachel hari itu.
Betul tak?
Jika awak boleh jelaskan kepada kami, Robert, ini peluang awak.
Ceritakanlah apa yang berlaku.
Awak dengar?
Kami tak buat begitu.
Saya percaya awak pernah kerja di Serco, di Greenwich.
Mereka ada jadual kerja tahunan.
Ia buktikan awak tak kerja pada hari itu.
Ia juga buktikan awak tipu polis semasa ditanya tentang Rachel pada 1995.
Kenapa tipu, Robert?
Awak di mana pada 15 Julai?
Robert.
Tiada komen. Terima kasih.
Apa lagi yang awak tipu?
Awak berada Wimbledon Common pada hari itu, bukan?
Awak bunuh Rachel Nickell, bukan?
- Detektif Nash. - Kenapa biar budak itu hidup?
Kesuntukan masa lepas bunuh Rachel?
Seperti kenyataan tadi,
klien saya takkan jawab sebarang soalan lagi.
Kenapa sasar ibu? Ibu awak halau masa usia awak 18 tahun.
- Detektif Nash. - Cukup.
- Terima kasih. - Terima kasih.
Awak okey?
Ya.
Kita di hospital,
bukan penjara.
Kita akan dapatkan waran.
Baiklah.
BILIK STOR HARTA
Polis menyoal lelaki 40 tahun berkaitan pembunuhan Rachel Nickell.
Kemajuan DNA berjaya membongkar identiti suspek tersebut.
Lelaki itu dipercayai ditahan di Hospital Broadmoor Secure
untuk jenayah lain.
Scotland Yard enggan sahkan nama.
Mereka cuma mengatakan dia berusia 40 tahun
dan ia sebahagian daripada siasatan kes pembunuhan Rachel Nickell.
Ayah kotakan janji ayah.
Ayah jaga elok, sampai saya 18 tahun.
Betulkah?
Apa yang betul?
Betulkah
kamu elok?
- Ya, saya rasa begitu. - Ya?
Okey. Jadi kamu fikir kamu dah lupakan semuanya?
- Betul nak tanya sekarang? - Mereka suruh ayah jujur dengan kamu.
Ayah cuba jujur dari dulu.
Sejujurnya, Alex, bercakap sebagai orang dewasa,
ayah tak fikir kamu lupa.
Langsung.
- Saya nak teruskan hidup. - Ayah tahu.
Jangan hidup di masa lalu.
Apa maksudnya, Alex?
Ayah patut berpura-pura ia tak pernah berlaku, seperti kamu?
Saya tahu. Saya ada di sana.
Tapi kamu tak tahu siapa pelakunya atau kenapa dia masih bebas.
Kita tak tahu kebenarannya.
Kita takkan rasa tenang jika kita tak dapat kebenaran.
- Rasa tenang? - Untuk kita berdua.
Ayah mungkin takkan dapat ketenangan. Buang masa saja.
Ayah perlu menerimanya.
Ayah patut teruskan hidup ayah?
Itu yang kamu fikir kamu buat? Cari jawapan dalam agama?
Bukan agama, tapi kepercayaan.
Mencari haluan sendiri.
Atau mungkin
kamu cuma alihkan perhatian.
Apa pun yang saya buat bukan masalah ayah lagi.
Okey.
- Tuan? - Apa itu?
Kasut coklat.
Seperti yang diterangkan oleh saksi.
Okey. Ya, beri kepada pakar.
Biar benar.
Ya, ambil itu.
Ini sememangnya bukti penting.
Waktu Alex diperiksa, mereka sikat rambutnya.
Mereka jumpa serpihan cat logam.
Berwarna merah.
Macam mana boleh kena rambut?
Kita belum tahu lagi, tapi ini kotak pembunuhan Napper, bukan?
Berita baiknya, sampel rambut Alex masih wujud.
Jadi, apa berita buruknya? Mesti ada.
Masalahnya, apabila kita buat ujian pada serpihan itu,
ia akan memusnahkannya.
Jadi, kita ada satu peluang saja.
Jika ia tak berhasil, habislah bukti.
Kita perlu padanan serpihan dan kasut untuk dakwa Napper.
Ya. Oh, tentang kasut itu.
Mereka belum tengok betul-betul, tapi mereka rasa saiznya salah.
Biar benar.
Tapi mereka akan bawa ke lokasi kejadian
untuk uji dalam keadaan yang sama.
Jadi, doa-doalah.
Ya, sangat saintifik.
Tuan?
Telefon.
- Forensik? - Dia nak cakap dengan tuan saja.
Ini saman mahkamah, Robert.
Polis dakwa awak atas pembunuhan Rachel Nickell.
Kami tak buat.
Okey.
Siapa yang telefon?
Ayah?
Polis.
Mereka dakwa dia?
Mereka…
nak tahu jika kita datang ke perbicaraan.
Ayah nak pergi lepas apa jadi dulu?
Ayah tak nak percaya kata-kata orang lain.
Kita berdua perlu tengok sendiri.
Ia tiada kaitan dengan kita.
Mereka kata kemungkinan profil DNA ini
milik orang lain adalah satu dalam 12 juta.
Saya tak pergi.
Muktamad. Ayah pun tak patut pergi.
Lelaki berusia 41 tahun yang didakwa bunuh Rachel Nickell telah direman.
Robert Napper hadir melalui video dari Hospital Psikiatri Broadmoor.
Dia diikat jamin hingga pendengaran kes.
Ayah?
- Ayah. - Ayah tahu.
Mereka tahu lokasi kita selama ini. Mereka menunggu alasan.
Ayah cuba lawan tapi tak jalan. Sudah.
Saya jamin, cakap dengan saya. Yang lain takkan ganggu.
Kami tiada apa nak cakap. Awak buang masa.
Mari bincang soal duit.
- Berambus! - Alex!
Itu awak, Alex?
Saya dah telefon polis. Awak menceroboh. Tolong pergi!
Mereka bercakap dengan jiran. Seluruh bandar akan tahu.
- Jadi? - Fikir pasal Anna.
- Kenapa dengan dia? - Kamu belum beritahu dia.
Bukankah dia patut dengar daripada kamu?
Alex!
Alex, apa khabar? Saya Pete Collier dari The Sun.
Saya nak dua minit saja.
Mak awak hebat.
Saya ingat wajahnya,
tapi saya paling ingat perasaan…
disayangi oleh dia
dan menyayanginya.
Saya ingat bau mak.
Saya simpan minyak wangi dia.
Kenapa tak cerita lebih awal?
Ia kehidupan yang berbeza.
Saya tak biasa bercakap tentangnya.
Ayah dari dulu amat…
Beg di pintu depan…
Sentiasa bersedia untuk lari jika…
Kini mereka dah jumpa awak.
Apa jadi selepas ini?
Kali ini, saya takkan lari.
Saya tahu ramai yang bertanya soalan.
Awak faham sebabnya, bukan?
Mereka tahu dia jutawan.
Sebab itu mereka asyik kembali. Mereka tahu tentang keluarganya.
Bagaimana dengan keluarga awak?
Saya nak tahu tentang mereka.
Mereka semua orang penting.
Saya tahu ayah awak sangat istimewa bagi awak.
Awak kagumi dia.
Mereka tak percaya yang saya…
Dia menang Hadiah Keamanan Nobel.
Itu sebab dia tak beritahu semuanya.
Ayah awak tinggalkan awak, bukan?
Ada nombor, ia berganda.
Ada tahun yang terasa dua kali ganda lebih lama.
Awak nampak asyik memikirkan angka akhir-akhir ini
dan fikiran lain.
Awak rasa kenapa?
Apa yang awak takutkan, Bob?
Semua duit ada dalam bank. Di Sidcup.
Duit daripada Star Wars.
Saya nak cakap tentang Rachel.
Itu mungkin membantu.
Saya takkan tanya jika awak bunuh.
Itu bukan tugas saya sebagai doktor awak.
Tugas saya ialah bantu awak hadapi kebenaran.
Awak mungkin fikir itu bermakna awak akan tinggal di sini lebih lama.
Mungkin selamanya.
Tapi dengan cara lain,
ia boleh membebaskan awak.
Saya rasa ini peluang awak, Bob.
Peluang lihat kemajuan diri.
Bagaimana dengan keluarga Rachel?
Saya pasti sangat bermakna bagi mereka untuk tahu kebenaran.
Bagaimana dengan budak kecil itu?
Dia berhak tahu apa jadi kepada ibunya, bukan?
Bagaimana dengan budak kecil dalam diri awak?
Dia masih ada, bukan?
Apa dia berhak dapat?
Mana Alex? Dia dah balik ke London?
Dia pergi perbicaraan?
Awak rasa awak dapat keadilan kali ini?
Mana Alex? Mana dia?
Kami cuma nak cakap! André!
Kami cuma nak penjelasan.
SCOTLAND YARD BAHARU, LONDON
En. Hanscombe.
André. Komander Campbell.
Maaf sebab buat awak tunggu lama.
Kita janji berjam-jam lalu.
Tiba-tiba ada hal.
Silakan duduk.
- Saya ingat awak. - Yakah?
Mungkin, tapi saya cuma terlibat sedikit saja dengan siasatan asal.
Saya nak jumpa awak sebab
saya rasa awak patut dengar beberapa fakta
sebelum kami beritahu media.
Fakta?
Tentang En. Napper.
Ternyata dia pernah berurusan dengan pihak berkuasa sejak kecil,
sebelum dia lakukan jenayah paling serius.
Saya nak yakinkan awak
yang dia hanya dapat perhatian polis atas kesalahan kecil.
Namun begitu,
kita boleh jangka reaksi pihak media.
Awak pun ada sejarah dengan mereka.
Mereka akan perbesarkan isu ini walaupun ia remeh.
Jadi, maksud awak
polis kenal dia sebelum pembunuhan?
Mudah menilai selepas benda dah berlalu.
Tapi sebenarnya, tiada siapa dapat jangka
tahap sebenar kesalahan Napper.
Saya nasihatkan
jangan layan media tentang hal ini demi kebaikan awak.
Awak tahu perangai media.
Paling penting, dapatkan keadilan untuk awak dan anak awak.
Itu satu-satunya tumpuan.
Untuk kita semua.
Terima kasih kerana datang.
Hai.
Tolong senyap.
Sila berdiri.
Sila duduk.
Tertuduh diminta berdiri.
Robert Clive Napper. Ini tuduhan terhadap awak.
Pada 15 Julai 1992,
di Wimbledon Common, London,
awak telah membunuh Rachel Nickell.
Apa pengakuan awak?
Tak bersalah
membunuh.
Tapi…
bersalah kerana
hilang pertimbangan.
Maaf.
Bersalah
bunuh tanpa niat
kerana hilang pertimbangan.
En. Napper menghidap sindrom Asperger sejak kecil
dan kemudiannya skizofrenia paranoid.
Tapi psikosisnya jelas seawal 1989,
semasa dia dimasukkan ke hospital selepas cubaan membunuh diri.
Dia percaya dia ada kuasa telepati.
Dia juga cerita tentang lututnya ditembak IRA
dan jarinya terputus semasa mematikan bom.
Menurutnya, jari itu tumbuh semula sebab dia terhidu asap berkilau.
En. Napper, sila berdiri.
Awak tikam Rachel sebanyak 49 kali
semasa Alex berada di situ.
Daripada penilaian saya, kesan pada mukanya membuktikan
awak heret dia daripada ibunya.
Dia tidak dibunuh
seperti awak bunuh Jazmine Bisset
boleh dijelaskan
dengan kebimbangan awak akan tertangkap
kalau terlalu lama di situ.
Kini sudah dewasa,
Alex tahu pembunuh ibunya
telah dibawa ke muka pengadilan walaupun terlewat.
Mungkin dia boleh tutup bab panjang dalam hidupnya.
Pada pandangan saya, awak lelaki yang amat berbahaya.
Awak mesti kembali ke Broadmoor segera,
dan awak takkan dibebaskan
melainkan awak tidak lagi bahaya kepada orang ramai.
Itu tak mungkin berlaku.
Awak ada apa-apa nak cakap?
Klien saya nak minta maaf kepada kawan dan keluarga Rachel Nickell
atas perbuatan terkutuknya,
serta kepada Colin Stagg yang disalah tuduh atas pembunuhan itu.
Bawa dia pergi.
Boleh tolong minta maaf kepada budak kecil itu?
André.
Puas hati dengan keputusan itu?
Awak dah boleh lupakannya, bukan?
Penolong Pesuruhjaya Yates akan bercakap sedikit dengan media.
Awak ada nak tambah apa-apa?
Setelah sekian lama, ini saja yang awak boleh cakap?
Apa?
Kenapa lama sangat, komander?
Awak boleh halang dia sebelum dia bunuh orang, betul tak?
- Saya rasa… - Betul tak?
Jadi, saya tak ada apa nak cakap.
Kepada mereka atau awak.
Seorang lelaki mengaku membunuh Rachel Nickell tanpa niat.
Dalam pengakuan mengejutkan, polis kata Napper boleh dihalang.
Mereka terlepas banyak peluang menahannya.
Akhirnya, kami boleh katakan
yang kami berjaya dapatkan keadilan untuk Rachel dan keluarganya.
Beralih kepada En. Colin Stagg.
Pada Ogos 1993,
dia disalah tuduh membunuh Rachel,
dan hari ini saya minta maaf kepada dia.
Kami juga akui kesan besar dan berkekalan terhadap hidupnya.
Kita juga wajar hargai
dedikasi dan profesionalisme pasukan siasatan semasa
yang membawa kita ke tahap ini.
Mereka tekun menyiasat dengan teliti
dan gigih meneruskannya selama beberapa tahun,
mencari bukti yang akhirnya membawa Robert Napper ke muka pengadilan.
Hari ini terbongkar cara Napper mengelak daripada ditangkap.
Ia disebabkan ketidakcekapan Polis Metropolitan
berbanding kepintaran pembunuh.
Untuk apa dia minta maaf kalau hukuman dia tetap sama?
Lelaki itu tak sihat, Alex.
Dah lama kita tahu.
Ayah rasa dia sendiri tak tahu kenapa.
Awak masih mencari-cari?
Saya tak perlukan nasihat.
- Perbicaraan… - Ia tak bermakna bagi saya.
Bagaimana dengan Robert Napper?
Kalau saya, saya nak tahu kenapa.
"Kenapa" apa?
Kenapa dia buat begitu?
Sebab dia sakit?
Dia tetap buat pilihan.
Tapi kenapa?
Awak patut diberi penjelasan.
Dr. Monroe.
- Boleh cakap kejap? - Saya dah lambat.
Doktor pernah rawat Robert Napper, bukan? Awak salah seorang doktornya.
Saya dah habis cakap dengan wartawan.
Saya bukan wartawan.
Saya Alex Hanscombe.
Anak Rachel Nickell.
Saya cuma perlukan 15 minit.
Saya cuma boleh kongsi apa yang sudah diketahui umum.
Boleh beritahu siapa dia dan macam mana orangnya?
Tak banyak nak diceritakan.
Saya dengar dia dibuli teruk di sekolah. Mak dan ayahnya bergaduh.
Sebenarnya ia jauh lebih teruk.
Robert anak sulung.
Dia dan ibunya paling teruk didera ayahnya yang mabuk.
Sindrom Asperger Robert tidak diketahui semasa kecil,
dan itu buat dia semakin terpinggir.
Pada usia 12 tahun, dia diserang dengan ganas.
Ia ada dalam rekod.
Lelaki itu didakwa.
Robert dirogol di hutan oleh kawan keluarga.
Kenapa dia serang wanita?
Kenapa dia sasar ibu yang ada anak? Saya tak boleh beritahu sebab tak tahu.
Saya tahu awak tak ada jawapan.
Maksud saya, Robert tak cerita tentang jenayah yang dia lakukan.
Kepada sesiapa, setahu saya.
Saya rasa dia mungkin rasa amat marah terhadap ibunya
atas pemergian ayahnya.
Dia menghukum ibunya berulang kali
melalui wanita yang bersifat keibuan
dengan cara yang dia tak pernah alami.
Jadi, maksud doktor…
mak saya ialah ibunya?
Mungkin.
Mungkin sebab itu dia benarkan awak hidup.
Sebab awak dia.
Dia ingat tak…
apa berlaku kepadanya?
Saya rasa ya, walaupun memori zaman kanak-kanaknya tak banyak.
Kanak-kanak trauma dan terabai tak begitu ingat kisah hidup mereka,
dan peristiwa yang orang lain ingat,
seperti hari jadi,
Krismas.
Mungkin tak berlaku pun.
Jadi, ada kekosongan.
Saya ada banyak memori
sebelum dan selepas hari itu.
Kalau begitu,
barangkali orang keliling buat awak rasa selamat dan disayangi.
Alex.
Hei.
Apa itu?
Ayah tak pasti nak tunjuk atau tidak, tapi ia ditujukan kepada kita berdua.
Ia dihantar tanpa nama dari Jabatan Pendakwaan Diraja.
Polis tak beritahu kita semuanya.
Semua ini laporan terperinci setiap peluang yang terlepas.
Duduk.
Setiap peluang untuk halang pembunuh itu
sebelum dia serang kamu dan mak serta ratusan wanita lain.
Ada banyak yang media tak lapor.
Contohnya, pada tahun 1989, ibunya sendiri telefon polis
dan beritahu Robert mengaku merogol tapi ia tak disusuli.
Setahun selepas dia bunuh mak,
polis tangkap dia di laman rumah seorang wanita,
tapi mereka cuma hantar dia pulang.
Tiga bulan kemudian, dia bunuh Jazmine dan Samantha Bisset.
Ada banyak lagi, kesilapan demi kesilapan.
Peluang demi peluang terlepas.
Ini yang ayah harapkan?
Ini beri ayah ketenangan?
Tidak, Alex, ini cuma…
Mereka gagal jaga kita semua. Ini buktinya mereka turut bersalah.
Mungkin dia juga mangsa.
Apa?
Saya tak beritahu sebab saya ke London.
- Saya jumpa doktor yang rawat dia. - Doktor?
Kenapa jumpa pakar psikiatri dia?
Perkara buruk menimpa pembunuh juga.
- Itu bukan alasan. - Mungkin ia lebih teruk…
Jangan bandingkan kamu dengan dia. Kamu tak sama.
Itulah pokoknya.
Sukar buat pilihan betul
kalau tiada siapa ambil berat.
Saya sentiasa diambil berat.
Saya ada mak, dan apa pun jadi saya ada ayah.
Saya pernah cakap saya tak hormat ayah.
Sekarang tidak lagi.
Saya tabik apa ayah buat untuk saya.
Ayah pastikan saya terus hidup.
Tidak, Alex, kamu…
yang pastikan ayah terus hidup.
Kita perlu fokus pada apa kita peroleh.
Itu saja cara untuk mara.
Mak pasti bangga dengan kamu.
Mungkin…
Mungkin ini caranya.
Buat apa?
Mungkin begini cara kita tukar negatif kepada positif.
Bagaimana?
Ayah belum tahu, Alex, tapi…
ayah takkan dapat lakukannya tanpa kamu.
Sepanjang hidup saya, orang kata pembunuh mak lepaskan saya,
beri saya peluang kedua.
Saya tak percaya dia biar saya hidup.
Ia kasih sayang.
Menarik, bukan?
Naiklah kereta bomba lagi. Mak nak tengok.
Apa itu?
- Apa itu? - Apa ada di belakang?
- Tukul. - Tukul?
Nak ayah tolong?
Ya.
Mari kita pergi ke pentas pancaragam
cepat-cepat.
Mari kita pergi. Selamat tinggal!
Ayah di belakang kamu.
- Mak ingat kamu tak ada di sana. - Saya sayang mak.
Menggunakan dokumen yang dibocorkan dari Jabatan Pendakwaan Diraja,
André dan Alex menyaman Jabatan Polis Metropolis.
Ia mengundang laporan yang mengecam oleh Suruhanjaya Aduan Polis Bebas.
Ia menyenaraikan keputusan buruk dan kesilapan Polis Metropolitan.
Robert Napper sepatutnya dapat ditangkap
sebelum pembunuhan Rachel dan anak-beranak Bisset,
serta serangan seksual ganas terhadap wanita.
Siasatan dalaman mendapati banyak kesilapan besar dilakukan,
tapi tiada pegawai dikenakan tindakan disiplin rasmi.
Teknik penambahbaikan DNA yang dibangunkan untuk siasatan semula kes Rachel Nickell
juga digunakan untuk membantu pelbagai kes lain.
André dan Alex tinggal di Sepanyol dan masih percaya
akan kuasa iman, harapan dan kasih sayang.
Mereka lebih rapat daripada sebelumnya.
BERDASARKAN MEMOIR "LETTING GO" OLEH ALEX HANSCOMBE
Terjemahan sari kata oleh NNorhan